Kyivska Oblast

'S e tè dhe na 24 roinnean anns an An Ucràin a th'ann an Kyivska Oblast (Ucràinis: Ки́ївська о́бласть, ainm neo-fhoirmeil: Kyivshchyna). 'S e Kyiv a tha a' riaghladh na Kyivska Oblast, ged nach eil Kyiv na phàirt na roinne fhèin. 'S ann dhan Kyivska Oblast a bhuinneas an Raon Às-dùnadh Chernobyl. Eachdraidh Bhuinneadh talamh na h-Oblast dhan Hetmanshchyna (stàit Chosagach, Ucràinis: Гетьманщина) bho 1649 gu ruige 1764. Chaidh an Oblast fhèin a chruthachadh ann an 1932. B' e an Oblast seo, a bharrachd air Kharkivshchyna, a dh' fhuiling na bu mhotha agus na bu mhiosa na àite sam bith eile san dùthaich ri linn Gort na h-Ucràine (Ucràinis: Голодомо́р) eadar 1932 agus 1933. Chaochail 1,110,800 leis an acras. Bhòt 95.52% nan daoine ann an Kyivska Oblast airson neo-eisimeileachd na h-Ucràine san reifreann nàiseanta ann an 1991. Air 15 an Giblean 2022 thuirt Andriy Nebytov, ceannard na poileis ann an Kyivska Oblast, gun do lorgadh mu 900 cuirp sìobhaltach fad Kyivshchyna, mar thoradh air a' bhuirbeachd a rinn feachdan na Ruise ri linn Ionnsaigh na Ruise air An Ucràin ann an 2022. Daoine Ainmeil Yossele Rosenblatt (1882 - 1933): Hazzan. Igor Sikorsky (1889 - 1972): Innleadair. Mikhail Bulgakov (1891 - 1940): Sgrìobhadair. Golda Meir (1898 - 1978): Neach-poileataigs. Lyudmila Pavlichenko (1916 - 1974): Snaidhpear. Mira Mendelson (1917 - 1945): Bàrd. Zuzanna Ginczanka (1917 - 1945): Bàrd. Kostiantyn Skorokhod (1921 - 1991): Ceòl-sgrìobhaiche. Halyna Nevinchana (1957): Peantair. Milla Jovovich (1975): Cleasaiche. Elena Baltacha (1983 - 2014): Cluicheadair teanais. Bailtean ann an Kyivska Oblast Bila Tserkva Borodianka Bucha Irpin Iomraidhean Ceanglaichean A-mach Mapaichean